****

**Hvad kan det bruges til?**

Uden frivillige ingen forening! En god investering i foreningens fremtid er at bruge kræfter på at drøfte hvordan I vil sikre, at der fremover er frivillige på alle poster i klubben. Værktøjet hjælper jer til at lave en plan for hvordan I rekrutterer nye frivillige og hvordan I fastholder dem, der allerede giver en hånd med. Værktøjet hjælper Jer til at få et overordnet overblik over frivilligheden i jeres forening og hvordan I skal organisere den.

**Hvem kan bruge værktøjet?**

Bestyrelsen

**Arbejdsform:** Plenum (bestyrelsen)

**Materialer:** papir/blyant eller udfyld skemaet direkte fra pc

**Forslag til arbejdsmodel:**

I kan vælge først at arbejde jer ned igennem TRIN 1 i skemaet og derefter gå til hhv. TRIN 2 og TRIN 3.

Eller I kan arbejde hen ad, dvs. svare på spørgsmål 1 og derefter beskrive hvad I vil (TRIN 2) og hvad i gør(TRIN 3).

Modellen guider jer på vej ved at vise tænkte eksempler. I skriver selvfølgelig jeres egne svar og tager de temaer op, der er relevante for jer.

I TRIN 2 giver vi jer forslag til hvilke værktøjer fra www.frivillighedstjek.dk I kan benytte for at komme i dybden med temaet.

Tidsforbrug varierer alt efter hvor mange drøftelser I har undervejs i processen og hvor mange værktøjer I vælger at inddrage. Start fx med at sætte punktet på dagsordenen på bestyrelsesmødet og vurdér herefter hvor meget tid I skal bruge.

**Til inspiration:**

 Overvej at placere det overordnede ansvar for frivilligheden i jeres forening hos en frivillig-ansvarlig. Den frivillig-ansvarlige er en post i bestyrelsen på lige fod med fx. formand, kasserer, ungdomsformand eller sponsoransvarlig. En frivillig-ansvarlig samler frivilligheden ét sted og gør det nemmere at få flere frivillige og lettere at være frivillig. Læs mere om posten som frivillig-ansvarlig her.

****

|  |
| --- |
| **Tre trin til****Foreningens frivillighedsstrategi** |
| **TRIN 1 - Hvad gør vi i dag?** | **TRIN 2 - Hvad vil vi?** | **TRIN 3 - Hvad gør vi i morgen?** |
| **Rekruttering og fastholdelse** |
| **Spørgsmål** | **Svar** | **Beskriv fremtiden:****Hvad vil vi?** | **Forslag til værktøj fra****www.frivillighedstjek.dk** | **Hvad gør vi?** | **Hvem er ansvarlig?** |
| Hvordan rekrutterer I nye frivillige? | *Ex: De melder sig selv, eller også spørger vi, når vi har brug for hjælp.* | *Vi vil sætte rekrutteringen i system.* | Slå ”stillingen” opFå flere frivillige | *Beskriver alle opgaver der kræver frivillige.**Opretter en database med frivillige.* *Finder en person der vil koordinere at der er frivillige til opgaverne.* | *Henrik**Poul**Kirsten* |
| Hvordan involverer I medlemmer i klubben? | *Vi udsender en nyhedsmail hver måned. Vi har en ros/ris kasse i klubhuset.* | *Vi vil gøre klubben mere ”gennemsigtig” og informere bedre om aktiviteter og hvor vi har brug for flere hænder og**hoveder.* | Inddrag medlemmerne | *Opdaterer hjemmesiden løbende med aktiviteter og arrangementer.**Udpeger en person der kan være til stede når de nye børnehold starter og have en dialog med forældrene om klubbens værdier og drift.* | *Fem webredaktører udvælges. (Kaj ansvarlig)**Anne finder egnet ”dialog-person”* |
| Hvad har I brug for hjælp til?  | *Trænere til børnehold, dommere, hjælpere til stævner.* | *Vi vil være på forkant med næste sæson vedr. trænerpåsætning og frivillige hjælpere.* | Beskriv opgaverneKend kompetencerne | *Laver en trænerplan.**Opretter en ressourcebank af frivillige hjælpere.* | *Trænerudvalget laver trænerplan**Poul, Kaj og Ida laver ressourcebank* |
| Hvordan byder I nye medlemmer velkommen? | *Vi gør faktisk ikke noget særligt.* | *Vi vil gerne signalere, at vi er glade for nye medlemmer og at de er velkomne i klubben.* | Byd velkommen | *Kontaktperson er til stede ved børnetræningen og snakker med forældrene.* *Laver en velkomstfolder om klubbens værdier og mulighed for frivillige tjanser.*  | *Anne ansvarlig**Henrik og Pernille* |
|  |
|  |
| **Ledelse og organisering** |
| **Spørgsmål** | **Svar** | **Beskriv fremtiden:****Hvad vil vi?** | **Forslag til værktøj fra www.frivillighedstjek.dk** | **Hvad gør vi?** | **Hvem er ansvarlig?** |
| Har I overblik over alle opgaver i klubben? | *Tjaee, vi kører nogenlunde samme turnus hvert år, men det kunne være rart at have bedre et overblik.* | *Vi vil have et overblik over årets aktiviteter (stævner, turneringer, fester), så vi kan fordele kræfterne.* | Lav en årsplan Afklar roller og opgaver | *Beskriver alle aktiviteter og arrangementer og laver en årsplan som lægges på hjemmesiden. Planen bruges også til at finde frivillige til opgaverne.* | *Jan, Lars og Gitte fra bestyrelsen.* |
| Har I overblik over om I har frivillige til opgaverne? | *Nej ikke 100 %.* | *Vi vil gerne sikre, at der ikke mangler frivillige når vi har arrangementer og at kørslen til børneholdenes kampe organiseres.* | Kortlæg kræfterne | *Vi opretter en ressourcebank og vedligeholder den løbende via dialog med forældre og de aktive. Vi husker at spørge om de vil give en hånd med til en afgrænset opgave.* | *Poul, Kaj og Ida.*  |
| Hvordan fordeler I opgaverne? | *Mange opgaver bliver løst af ”Tordenskjolds soldater”.* | *Vi vil gerne have inddraget flere hænder til de praktiske opgaver.* | Del opgaverne | *Vi kigger i vores ressourcebank og bliver bedre til at uddelegere opgaverne.* | *Poul, Kaj og Ida.*  |
|  |
|  |
| **Synlighed og anerkendelse** |
| **Spørgsmål** | **Svar** | **Beskriv fremtiden:****Hvad vil vi?** | **Forslag til værktøj fra www.frivillighedstjek.dk** | **Hvad gør vi?** | **Hvem er ansvarlig?** |
| Hvordan anerkender I de frivillige? | *Vi holder en sommerfest hvert år.**Vi kårer årets træner.* | *Vi vil gerne anerkende vores frivillige mere i det daglige.* | Tak ildsjæleneLyt til de frivilligeSig tak og på gensyn | *Husker at sige tak.* *Laver et særlig arrangement for alle frivillige trænere og ledere ved juletid.**Trykker fede T-shirts til alle.* | *Alle! Også anerkendelse til bestyrelsen!**Udvalg nedsættes (Kaj ansvarlig)**Ole* |
| Hvordan synliggør I foreningen? | *Vi samarbejder med kommunen om ”foreningernes dag”.**Vi samarbejder med skolen om aktivitetstilbud.* | *Vi vil gerne gøre foreningen kendt i lokalområdet som et socialt samlingspunkt med tilbud til alle. Også medlemmerne skal have bedre indsigt i hvad der foregår.* | Kommunikér klart | *Inviterer lokalpressen ud til særlige arrangementer.**Laver flyer til husstandsomdeling om foreningens tilbud.**Opdaterer hjemmesiden løbende.* | *Ida**Henrik og Pernille**webredaktørgruppen*  |
| Hvordan får I feedback fra jeres frivillige? | *Hvis de kommer med kritik tager vi det selvfølgelig op i bestyrelsen.* | *Vi vil være mere opmærksomme på at få tilbagemeldinger fra medlemmerne, dels via personlig dialog, dels via face book.* | Lyt til de frivillige | *Bestyrelsen får hver deres hold som de er kontaktperson for.* *Indføre ”månedens evaluerings-kvarter ” på alle hold**Indføre ”den årlige” samtale med faste frivillige (trænere, ledere m.fl.)* | *Bestyrelsen**Trænerne* *Trænerudvalget* |
| Hvordan håndterer I de frivillige som forlader foreningen? | *Vi gør ikke noget særligt. Kun hvis det er en person der har været her meget længe og har tjent klubben trofast kan han blive æresmedlem.* | *Vi vil gerne holde døren åben for at ”gamle” frivillige ønsker at vende tilbage.* | Sig tak og på gensyn | *Indfører fratrædelsessamtaler” hvor vi kan få feedback og samtidig lejlighed for at sige tak og forhåbentlig på gensyn.*  | *Bestyrelsen, trænerudvalget, ungdomsudvalget* |

****